CELEX: 62006CO0495
Language: hu
Date: 2007-10-25 00:00:00
Title: A Bíróság (hetedik tanács) 2007. október 25-i végzése. # Bart Nijs kontra az Európai Közösségek Számvevőszéke. # Fellebbezés - Előléptetés - 2003. évi előléptetési időszak - Szakmai előmeneteli jelentés - A jelentés végleges megállapításáról szóló határozat - A fordító-lektori beosztásba más tisztviselőt előléptető határozat - Kártérítési kereset - Részben nyilvánvalóan elfogadhatatlan és részben nyilvánvalóan megalapozatlan fellebbezés. # C-495/06 P. sz. ügy

A BÍRÓSÁG VÉGZÉSE (hetedik tanács)
      2007. október 25.
      C‑495/06. P. sz. ügy
      Bart Nijs
      kontra
      az Európai Közösségek Számvevőszéke
      „Fellebbezés – Előléptetés – 2003. évi előléptetési időszak – Szakmai előmeneteli jelentés – A jelentés végleges megállapításáról szóló határozat – A fordító‑lektori beosztásba más tisztviselőt előléptető határozat – Kártérítési kereset – Részben nyilvánvalóan elfogadhatatlan, részben nyilvánvalóan megalapozatlan fellebbezés”
      Tárgy: Az Elsőfokú Bíróság (második tanács) T‑171/05. sz., Nijs kontra Számvevőszék ügyben 2006. október 3‑án hozott ítélete (EBHT‑KSZ 2006.,
         I‑A‑2‑195. o. és II‑A‑2‑999. o.) ellen benyújtott fellebbezés, amely ítéletben az Elsőfokú Bíróság elutasította a felperesnek
         egyrészt a 2003. évi előléptetési időszakra szóló értékelő jelentése végleges megállapításáról szóló határozat, a 2003. évi
         előléptetési időszakra szóló érdempontjai megállapításáról szóló határozat és a felperest a 2004. évben elő nem léptető határozat,
         valamint az e határozatok ellen benyújtott panaszt elutasító határozat megsemmisítése, másrészt az elszenvedett kár megtérítése
         iránti keresetét annyiban, amennyiben az az indokolás hiányán kívüli egyéb jogalapra hivatkozik.
      
      Határozat: A Bíróság a fellebbezést elutasítja. A Bíróság B. Nijs‑t kötelezi a költségek viselésére.
      
      Összefoglaló
      1.        Fellebbezés – Jogalapok – A tények téves értékelése – Elfogadhatatlanság – A bizonyítékok értékelésének a Bíróság általi felülvizsgálata
            – Kizártság, kivéve az elferdítés esetét
      (EK 225. cikk; a Bíróság alapokmánya, 58. cikk, első bekezdés)
      2.        Fellebbezés – Jogalapok – Az Elsőfokú Bíróság előtt felhozott jogalapok és érvek egyszerű megismétlése – Elfogadhatatlanság
      (EK 225. cikk; a Bíróság alapokmánya, 58. cikk, első bekezdés; az Elsőfokú Bíróság eljárási szabályzata, 112. cikk, 1. §,
            c) pont)